CELEX: 32022D0170
Language: hu
Date: 2022-02-08 00:00:00
Title: A Politikai és Biztonsági Bizottság (KKBP) 2022/170 határozata (2022. február 8.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erői parancsnokának kinevezéséről és a (KKBP) 2020/1072 határozat hatályon kívül helyezéséről (EUTM Szomália/1/2022)

2022.2.9.   
               
               
                  HU
               
               
                  Az Európai Unió Hivatalos Lapja
               
               
                  L 28/17
               
            
         A POLITIKAI ÉS BIZTONSÁGI BIZOTTSÁG (KKBP) 2022/170 HATÁROZATA
         (2022. február 8.)
         az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erői parancsnokának kinevezéséről és a (KKBP) 2020/1072 határozat hatályon kívül helyezéséről (EUTM Szomália/1/2022)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a szomáliai biztonsági erők kiképzéséhez hozzájáruló katonai missziójáról szóló, 2010. február 15-i 2010/96/KKBP tanácsi határozatra (1) és különösen annak 5. cikkére,
         mivel:
         
                     (1)
                  
                  
                     A 2010/96/KKBP határozat 5. cikkének (1) bekezdése értelmében a Tanács az EUSZ 38. cikkével összhangban felhatalmazta a Politikai és Biztonsági Bizottságot (PBB) arra, hogy meghozza az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) politikai ellenőrzésére és stratégiai irányítására vonatkozó releváns határozatokat, beleértve az uniós missziós erők következő parancsnokainak kinevezéséről szóló határozatokat is.
                  
               
                     (2)
                  
                  
                     A PBB 2020. július 16-án elfogadta a (KKBP) 2020/1072 határozatot (2), amellyel Fabiano ZINZONE dandártábornokot nevezte ki az EUTM Szomália uniós missziós erőinek parancsnokává.
                  
               
                     (3)
                  
                  
                     Az olasz katonai hatóságok 2022. január 18-án Fabiano ZINZONE dandártábornok utódjaként Roberto VIGLIETTA dandártábornok kinevezését javasolták az EUTM Szomália uniós missziós erőinek parancsnokává.
                  
               
                     (4)
                  
                  
                     Az EU Katonai Bizottsága 2022. január 21-én megállapodott arról, hogy azt ajánlja, a PBB hagyja jóvá az olasz katonai hatóságok által tett javaslatot.
                  
               
                     (5)
                  
                  
                     Határozatot kell hozni Roberto VIGLIETTA dandártábornok kinevezéséről, és hatályon kívül kell helyezni a (KKBP) 2020/1072 határozatot.
                  
               
                     (6)
                  
                  
                     Az EUSZ-hez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2022. február 9-től Roberto VIGLIETTA dandártábornokot nevezi ki az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erőinek parancsnokává.
         
         
            2. cikk
            A (KKBP) 2020/1072 határozat 2022. február 9-től hatályát veszti.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. február 8-án.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 44., 2010.2.19., 16. o.
         
         
            (2)  A Politikai és Biztonsági Bizottság (KKBP) 2020/1072 határozata (2020. július 16.) az Európai Uniónak a szomáliai biztonsági erők kiképzéséhez hozzájáruló katonai missziója (EUTM Szomália) uniós missziós erői parancsnokának kinevezéséről és a (KKBP) 2019/1264 határozat hatályon kívül helyezéséről (EUTM Szomália/1/2020) (HL L 234., 2020.7.21., 18. o.).